**Karel Cudlín** (\* 28. jún 1960, Praha) je český fotograf, ktorý sa venuje dokumentárnej fotografii. Do povedomia verejnosti sa dostal predovšetkým ako jeden z osobných fotografov prezidenta Václava Havla. Bol šestnásťkrát ocenený vo fotografickej súťaži Czech Press Photo.

Životopis
---------

Karel Cudlín sa narodil v Prahe, v rodine lekára a úradníčky. Vyrastal na Žižkove. Počas štúdia na gymnázium Na Pražačke, ktoré absolvoval v roku 1979, sa začal venovať fotografovaniu. Po maturite nastúpil na strednú školu sociálno-právnu, ktorú navštevoval v rokoch 1979 – 1981. Na štúdiách sa systematicky venoval fotografii s rómskou tematikou.

Po štúdiách sa zamestnal v pohrebnej službe a potom nastúpil do družstva Fotografia, kde pracoval od roku 1981 do roku 1983 ako fotoreportér. Fotografoval svadby, pohreby a promócie. V tom čase fotografoval aj súbor *Maturanti*. Jeho ďalšou témou boli tzv. komunistické mítingy.

Na tretí pokus sa mu podarilo dostať na FAMU, kde v roku 1987 absolvoval katedru umeleckej fotografie.

V roku 1988 samostatne vystavoval vo v tom čase prestížnej sieni Fotochemy na pražskom Jugmannovom námestí a začal pracovať ako fotoreportér v týždenníku Mladý svět. Od roku 1992 spolupracoval s denníkom *Prostor* a krátky čas pôsobil aj v Lidových novinách. V rokoch 1994-96 pracoval pre agentúru ČTA.

Po roku 1989 sa zaoberal otázkou utečencov, fotografoval Valdickú väznicu, odchod sovietskych vojakov z Československa.

Roku 1991 odišiel s fotografom Vojtom Dukátom na Ukrajinu. Od roku 1996 sleduje bežný život na pozadí dlhodobého politického konfliktu v Izraeli. Roku 2005 vydalo Národní divadlo jeho publikáciu, ktorá dokumentuje umeleckú sezónu prvej scény.

V súčasnosti je Karel Cudlín na voľnej nohe, dlhodobo spolupracuje s Respektom a Revolver Revue.

Dielo
-----

Cudlín sa najprv vo fotografii venoval rómskej problematike, po komerčnom fotografovaní svadieb, pohrebov a promocií fotografoval cyklus *Maturanti*. Neskôr sa stal známym ako oficiálny fotograf Václava Havla. Väčšina jeho fotografií ale vzniká na cestách (Praha, New York, Slovensko, Ukrajina, Poľsko, Rusko, Rumunsko, Moldavsko, Kaukaz, Izrael).

### Bibliografia

* 1994 – Cudlín, Karel. Fotografie. Torst: Praha
* 1998 – Cudlín, Karel; Marco, Jindřich. Izrael 50. Argo: Praha
* 2001 – Silverio, Robert, ed. Karel Cudlín. Torst: Praha

### Výstavy

Od roku 1990 sa Karel Cudlín zúčastnil na viac než 60 skupinových výstavách v USA, Česku a ďalších európskych krajinách.

* Lažanský palác, Praha, Česko, 1987
* Fotochema, Praha, Česko, 1988
* Galerie Čs. spisovatele, Praha, Česko, 1991
* Pražský dům fotografie, Praha, Česko, 1993
* Pražský dům fotografie, Praha, Česko, 1995
* Galerie Franze Kafky, Praha, Česko, 1998
* Galerie Josefa Sudka, Praha, Česko, 1999
* Nejvyšší purkrabství Pražského hradu, Praha, Česko, 2001
* Musée Municipal, Cognac, Francúzsko, 1991
* Carré Amelot, La Rochelle, Francúzsko, 1991
* České centrum, Bukurešť, Rumunsko, 1994
* České centrum, Sofia, Bulharsko, 1994
* České centrum, Viedeň, Rakúsko, 1995
* Nora Gallery, Jeruzalem, Izrael, 1996
* Aspectos, Barcelona, Španielsko, 2000, 2002
* Azerbajdžanské múzeum výroby kobercov a ľudového umenia, Baku, Azerbajdžan, 2002
* Mesiac fotografie, Bratislava, Slovensko, 2002
* Galéria Zväzu ukrajinských umelcov, Kyjev, Ukrajina, 2003
* Leica Gallery, New York, USA, 2003

### Zastúpenie vo verejných zbierkach

Diela Karla Cudlína sa nachádzajú v mnohých súkromných zbierkach v Európe, USA a Izraeli.

* Victoria & Albert Museum, Londýn, Veľká Británia
* Ludwig Museum, Kolín nad Rýnom, Nemecko
* Musée d'Elysée, Lausanne, Švajčiarsko
* Museum of the Wall, Berlín, Nemecko
* Uměleckoprůmyslové muzeum, Praha, Česko
* Muzeum hlavního města Prahy, Praha, Česko
* Moravská galerie, Brno, Česko

Externé odkazy
--------------

* Oficiálne stránky Karla Cudlína
* Rozhovor s Karlom Cudlínom na www.digiarena.cz

Autoritné údaje: * abART: 1994
* BnF: 166336857
* GND: 121716597
* ISNI: 0000000109778722
* LCCN: no95002109
* NK ČR: jn19990209104
* ULAN: 500115140
* VIAF: 59947105
* WorldCat: lccn-no95002109